**Pojasnilo št. 1 k povabilu k oddaji ponudbe št. JPE-ST-27/23**

Od potencialnih ponudnikov za naročilo št. JPE-ST-27/23 za izbiro izvajalcev za sklenitev okvirnih sporazumov za izdelavo in obnovo notranje plinske napeljave (NPN), vključno z vgradnjo/zamenjavo plinskega kotla za obdobje dveh let smo prejeli naslednja vprašanja, na katera podajamo odgovore oziroma pojasnila:

**Vprašanje 1:**

Ali nam lahko pošljete tudi strojno shemo, za lažje razumevanje?

Vsekakor se “hibridne” izvedbe grelnih naprav v praksi slabo obnesejo. Toplo vam priporočam, da izvedete čimbolj enostavno kotlovnico, saj v Sloveniji NI dovolj tehničnega znanja, da bi lahko hibridne sistemi vzdrževali oziroma ustrezno inštalirali.

**Odgovor 1:**

Dobavitelji opreme so nas že kar nekaj časa pozivali, da naj pripravimo tudi hibridni paket. Ko smo se pogovarjali z njimi, kakšne so njihove praktične izkušnje, ni nihče omenjal kakšnih večjih težav z obratovanjem in servisiranjem teh naprav. Vse probleme rešujejo njihovi serviserji, kot je to običajno pri drugih njihovih napravah. Nihče ni nikoli omenjal, da bi pri teh napravah bili kakšni drugi garancijski in servisni pogoji, kot so običajni in jih mi zahtevamo v razpisu. Strojno shemo naj si ponudnik pripravi sam glede na karakteristike ponujene opreme.

**Vprašanje 2:**

Pod paket 15. je navedeno, da se izvede izdelava NPN z vgradnjo bivalentnega hibridnega sistema s toplotno črpalko zrak voda + plinski grelnik vode 20-25 kW za ogrevanje in pripravo sanitarne tople vode + bojler prostornine 200l.

Pri XYZ lahko hibridni ogrevalni sistem najbolj enostavno in učinkovito rešujemo s produktoma XYZ model ČŠŽ z vgrajenim 200l bojlerjem in toplotno črpalko ŽNJ.

Težava je v tem, da ima plinska peč nazivno moč 35 kW, vendar ob tem ponuja modulacijo moči 1:10, pri toplotni črpalki pa gre za monoblok izvedbo, ki sicer ustreza vsem pogojem glede učinkovitosti, ki so navedeni.

Moč plinske peči se lahko brez težav ob zagonu omeji na 25 kW.

Glede nato, da so predpisane vrednosti zelo specifične, me zanima, ali so dovoljena kakršna koli odstopanja oziroma na podlagi česa ste se odločili za te vrednosti.

**Odgovor 2:**

Ponudnik naj ponudi sistem, ki je najbolj vsestransko prilagodljiv za vgradnjo v različnih sistemih centralnega ogrevanja. Pri paketu št. 15 (»hibridni«) se lahko ponudi plinski grelnik vode z nazivno močjo 20 – 35 kW in modulirano močjo obratovanja min/max med 1:5 in 1:10.

**Vprašanje 3:**

Ali morajo biti plinski kotli pripravljeni za uporabo vodika (tako imenovani H2 ready)?

**Odgovor 3:**

Ponudniki v ponudbi dopišejo oziroma označijo, kateri njihovi plinski grelniki so že pripravljeni za uporabo mešanice zemeljskega plina in vodika do 20%, to je tako imenovani H2 ready.

Ljubljana, 23. 2. 2023

Energetika Ljubljana d.o.o.